Fyldte arenaer i byen og spillere i verdensklasse.

Drømmene er store for den gaming-event, Odense Kommune indædt arbejder på at få til byen næse år - og som i størrelse skal kunne måle sig med Tinderbox Festival.

- Vi går efter, at det sker i november 2017. Lige nu leder vi efter nogen, der vil investere et millionbeløb i det og er interesseret i vores by og den transformation, vi har gang i. Det er den øverste hylde, vi vil sælge til, og forhandlingerne går godt, og arbejdet er relativt langt, siger Odense Kommunes udviklingschef, Ronnie Hansen, til avisen.

Valget af november skyldes, at det er den måned, der sker mindst i byen.

Han håber at kunne offentliggøre de præcise detaljer om eventen efter sommerferien.

Indtil nu har arbejdet bestået i at registrere hver eneste gaming-event i miles omkreds, og Ronnie Hansen har rejst rundt i verdenen for at møde mulige partnere.